Da Sohn von da Iami, da Graf Berengar I. vo Suijzbach unn sei Hoijbbruada Kuno hammse fia de Eafüllung vo dem Glübd eigsetzt unn sand zewngsdem nach Rom groast. Fia de Augustina-Choahean, de vo Berengar brufn woan san, woa des Berchtsgoana Toij oba net grod a ognehma Oat. In  de unduachdringlige Wäijda hamms denkt, do waratn Drachn unn ondans grausligs Viachzeig. So is koa Wunda, dass da easchte Propscht Eberwin bis 1111 liaba im grod 1107 bautn Klosta Baumburg (im Noadn vom Londkreis Traunstoa) residiat hot. Eascht oijs mim Rodn ogfanga hom, da hot da Toijkessl mit da Zeit aa fia de Fiaschtpröpscht an Reiz gwunna.